‘सच्च ऐ डोडो, मिगी बी चेतै न ओ दिन, तूं धरता पर गिज्झी गेदा हा, डुआरां भरनां गै छोड़ी दित्ते दा हा तूं उनैं दिनैं, लोक बंदूक तानदे तां उंदे मुंहा गी तूं ताड़ी लाइऐ दिखदा गै रौंहदा, उस बंदूका दी गोली तेरा कालजा चीरी जंदी ते तूं लहु-लुहांन होए दा थल्लै ढेई पौंदा। ए दिक्खी औं मता कचौला पांदा, रोंदा रड़ांदा, डालैं डालैं तेरी चरचा करदा पर तूं उड्डना नेईं सिक्खेआ ते नस्लै दी नस्ल मुक्की गेई।’ मारीशस दे तोतै आक्खेआ।